laion/Wikipedia-Exotic huggingface dataset:
דודי (זמרת)

דודי (באנגלית: Dorothy Miranda Clark, Dodie; נולדה ב-12 באפריל 1995) היא זמרת ויוטיוברית בריטית. מירנדה קלרק (דודי) נולדה באנפילד, חלק של לונדון. לאחר סיום הלימודים היא עברה לבאת'. בשנת 2007 היא פתחה את ערוץ יוטיוב הראשון שלה "Dodders5,". הערוץ הראשי שלה "doddleoddle" פעיל מ-7 בפברואר 2011. בנוסף לכך היא בעלת ערוץ ב-Vevo. בשנת 2016 דודי הוציאה את המיני-אלבום הראשון Intertwined. האלבום הוצא באופן עצמאי, אך כבר בשבוע הראשון הוא הגיע למקום ה-35 במצעד בפזמונים הבריטי. מיני אלבום השני You יצאה בשנת 2017 והגיע למקום ה-29. בבילבורד 200 הוא הגיע למקום ה-55. בשנת 2020 יצאה האלבום הראשון של הזמרת - "Build a Problem". הוא היה מתוכנן לצאת בתחילת מרץ אך בעקבות מגפת הקורונה הוא שוחרר ב-7 במאי 2021. שירי האלבום הגיעו למצעדי הפזמונים במספר מדינות. במאי 2016 חשפה כי היא ביסקסואלית. היא נכללה ברשימה האירופאית פורבס 30Under30 לשנת 2023. מדיה וקבצים בנושא דודי בוויקישיתוף אתר האינטרנט הרשמי של דודי (באנגלית) דודי, ברשת החברתית פייסבוק דודי, ברשת החברתית אקס (טוויטר) דודי, ברשת החברתית אינסטגרם דודי, ברשת החברתית טיקטוק דודי, סרטונים בערוץ היוטיוב דודי, במסד הנתונים הקולנועיים IMDb (באנגלית) דודי, באתר אפל מיוזיק (באנגלית) דודי, באתר ספוטיפיי דודי, באתר סאונדקלאוד (באנגלית) דודי, באתר AllMusic (באנגלית) דודי, באתר MusicBrainz (באנגלית) דודי, באתר דיזר דודי, באתר Discogs (באנגלית) דודי, באתר Songkick (באנגלית) דודי, באתר Genius דודי, באתר בנדקמפ דודי, באתר בילבורד (באנגלית) דודי, באתר טיידל (באנגלית) Forbes 30 Under 30 2023: Entertainment, Forbes (באנגלית)
מקש Backspace

מקש Backspace (⌫ Backspace, מילולית: רווח אחורי) הוא מקש מקלדת המשמש לרוב למחיקת תווים. לחיצה על המקש מזיזה את סמן התצוגה עמדה אחת לאחור, מוחקת את התו שנמצא באותו מיקום, ומעבירה אחורה בעמדה אחת את שאר הטקסט שנמצא לאחר התו המחוק. במקור דחף את עגלת מכונת הכתיבה עמדה אחת לאחור. השימוש הבסיסי הוא תיקון טעויות: אחרי הקלדת תו שגוי, "מוחקים" את השגיאה בעזרת שימוש בסרט מחיקה במקום סרט דיו. אחרי החזרת העגלה בעזרת מקש backspace מחליף הקלדן, בדרך כלל בעזרת הסטת מנוף מתאים את הסרט, ומקיש שוב את האות השגויה ובכך מוחק אותה, מסיט את העגלה לאחור שוב, מחזיר את סרט הדיו, ולבסוף מקליד את התו הנכון. במכונות שאינן מצוידות בסרט מחיקה, ניתן להחליף את המחיקה בעזרת "נייר נוזלי" (טיפקס ואמצעים דומים), עליו ניתן להקליד את התו הנכון. מכונות כתיבה משוכללות יותר, ובפרט כדורית, מבצעות את כל הפעולות, עד להקשת התו הנכון באופן אוטומטי בעזרת הקשה על backspace. במכונות כתיבה מסוימות, ניתן היה להקליד, למשל, אות a עם סימן הטעמה עילי (á) על ידי הקלדת a, ⌫ Backspace, ולאחר מכן ´. טכניקה זו היא הבסיס לשינויי ריווח כאלה בערכות תווים ממוחשבות, אך כיום תהליך זה הוחלף במידה מסוימת במנגנון שילוב הסימנים הדיאקריטיים של יוניקוד. תוכנות מסוימות כמו TeX או Microsoft Windows משתמשות בשיטה ההפוכה לסימנים דיאקריטיים, כלומר מיקום המבטא תחילה, ולאחר מכן הקלדת אות הבסיס. אף על פי שהמונח "רווח אחורי" הוא השם המסורתי של המקש שמוחק את התו שמשמאל לסמן, הוא עשוי להיקרא במגוון דרכים, למשל הסר (delete), מחק (Erase), או עם חץ מצביע שמאלה. סמל ייעודי עבור "Backspace" קיים בתור U+232B ⌫ אך השימוש בו כתווית מקלדת אינו אוניברסלי לכל המקלדות. מקש ה-Backspace נבדל ממקש Delete, בכך שבעת השימוש בעבר בכרטיסים מנוקבים היה מחורר את כל החורים כדי למחוק תו, ובמחשבים מודרניים מוחק את הטקסט שמופיע אחרי הסמן, ולא לפניו. כמו כן, מקש המחיקה פועל לעיתים קרובות כפקודה כללית להסרת אובייקט (כגון תמונה בתוך מסמך, או קובץ שלם במנהל הקבצים), בעוד שמקש ה-Backspace לרוב לא מבצע זאת. במערכות מודרניות, מקש ה-Backspace ממופה לרוב לתו המחיקה (0x7f ב-ASCII או יוניקוד), אם כי פעולת המחיקה של התו שלפני הסמן נשארת. בדפדפני אינטרנט או מנהלי קבצים, מקש Backspace משמש בדרך כלל כדי לחזור דף אחד אחורה או מעלה ברמה אחת (לתיקיית האם). מדיה וקבצים בנושא מקש Backspace בוויקישיתוף "User Mistakes or Mac Mistakes?, Backspace vs. Delete, and It's Too Easy to Zap an Icon in the Dock". 2007. OLPC Wiki. "OLPC Human Interface Guidelines/The Sugar Interface/Input Systems". אורכב מ-המקור ב-18 בינואר 2008. נבדק ב-2008-01-15. {{cite web}}: (עזרה) "9.8 Keyboard configuration". Debian Policy Manual. אורכב מ-המקור ב-2016-03-10. נבדק ב-2007-07-24. "Windows keyboard shortcuts overview". נבדק ב-2016-02-09. "Keyboard shortcuts for PCmanFM-QT [bug]/[Missing feature]". נבדק ב-2016-02-09.
יעקב וקסלר

האם התכוונתם ל... יעקב וכסלר (צייר) – צייר, מורה לציור ומאייר ישראלי. יעקב וקסלר (כומר) – כומר פולני שגילה את יהדותו ועלה לישראל
מקש מחיקה

האם התכוונתם ל... מקש Backspace – ⌫ Backspace – מקש המוחק את התו שלפני סמן התצוגה מקש Delete – Delete – מקש המוחק את התו שלאחר סמן התצוגה
סרגיי מאליוטין

סרגיי מאליוטין (ברוסית: Сергей Васильевич Малютин; ‏4 באוקטובר. 1859 – 6 בדצמבר 1937) היה צייר רוסי, מעצב נוף, מאייר ואדריכל. רוב ציורי השמן שלו הם פורטרטים. הוא אולי ידוע בעיקר בזכות עיצוב הסט הראשון של בובות מטריושקה, שנוצר על ידי ואסילי זביוזדוצ'קין ב-1890. מאליוטין נולד במוסקבה למשפחת סוחרים וגדל בוורונז', שם ראה תערוכה בשנת 1870, שהעניקה לו השראה להפוך לאמן. בין השנים 1883–1886 למד בבית הספר לציור, פיסול ואדריכלות במוסקבה, אצל אילריון פרינישניקוב, וולדימיר מאקובסקי. עם סיום לימודיו הוענקה לו מדליית כסף. בשנת 1890 הוא זכה בתואר. באותה שנה, הוא הועסק כמעצב באופרה הפרטית של סאווה ממונטוב, ובמהלך העשור וחצי שלאחר מכן יצר תפאורות לאופרות ובלטים רבים, כולל מפצח האגוזים בתיאטרון מריאינסקי. מ-1891 עד 1893, הוא היה מדריך במכון האליזבתני והפך לחבר באגודת האמנות של מוסקבה בשנת 1896. במהלך תקופה זו, הוא גם יצר איורים ליצירותיו של פושקין וכמה סיפורי עם רוסיים. בשנת 1900 הוא נסע למושבת האמנים בטלאשקינו, ליד סמולנסק, שם היה מעורב בסדנאות הקרמיקה והגילוף של הנסיכה מריה טנישבה והצטרף לתנועה המכונה "מיר איסקוסטבה". בהיותו שם, הוא עיצב מבנה לספריית בית הספר וקישט את התיאטרון. הוא נשאר שם עד 1903. עיצוביו לכנסייה מומשו מאוחר יותר על ידי האדריכל ולדימיר סוסלוב. הוא עבר לעבוד עם ניקולאי ז'וקוב ליצירת "בית פרצוב" במוסקבה. העיצובים האדריכליים שלו היו בעצם חלק מתנועת התחייה הרוסית, אך גם קושטו במוטיבים עממיים פנטסטיים. מ-1903 עד 1917 לימד באקדמיה במוסקבה. במהלך אותה תקופה, הוא זכה בתואר "אקדמאי" על ידי האקדמיה האימפריאלית לאמנויות (1914). לאחר מהפכת 1917, הוא עבד כמדריך ב"סדנאות אמנותיות וטכניות גבוהות יותר" - בית ספר שהוקם על ידי ולדימיר לנין. הוא היה שם עד 1923. בין השנים 1918 עד 1921 השתתף גם ביצירת כרזות התעמולה הידועות בשם "חלונות רוסטה". ב-1922 הוא היה אחד ממייסדי אגודת האמנים של רוסיה המהפכנית, שקיימה את פגישתה הראשונה בביתו, והפך לתומך בריאליזם סוציאליסטי. הוא נפטר במוסקבה ב-1937 בגיל 79. מדיה וקבצים בנושא סרגיי מאליוטין בוויקישיתוף Brief biography Русские художники. Малютин Сергей Васильевич., www.artsait.ru
Keeps Gettin' Better

Keeps Gettin' Better (בעברית: הולך ומשתפר) הוא שיר של הזמרת כריסטינה אגילרה אשר יצא כסינגל הראשון מתוך אלבום האוסף שלה, Keeps Gettin' Better: A Decade of Hits ב-9 בספטמבר 2008 על ידי תקליטי RCA. השיר נכתב על ידי לינדה פרי ואגילרה עצמה והופק על ידי פרי. אגילרה אמרה כי לאחר שילדה את בנה הראשון היא חיפשה לעשות משהו חדש ומרענן בקריירה שלה והחליטה ללכת על קונספט עתידני אשר שימש אותה גם בצאת אלבומה הרביעי, Bionic. מבחינה מוזיקלית השיר הוא שיר אלקטרו-קלאש ואלקטרופופ והוא מושפע מהזמר אנדי וורהול ומההרכב גולדפראפ. מבחינה לירית השיר מציג את אגילרה כגיבורת על. השיר קיבל ביקורות מעורבות לאור העובדה כי מוזיקת דאנס ומוזיקה אלקטרונית היו יותר פופולריות באותה תקופה ולכן המבקרים טענו כי אגילרה לא הביאה משהו חדש או מקורי ביחס לתקופה. אם כי הם כן שיבחו את הרצון לשינוי כיוון מוזיקלי. השיר הגיע עם יציאתו למקום השביעי בארצות הברית ובכך הפך לשיר שלה שנחת במיקום הכי גבוה בשבוע הראשון שלו במדינה. בנוסף הוא גם הגיע למקום הראשון במצעד שירי הדאנס קלאב. גם בקנדה השיר זכה להצלחה כאשר גם שם הגיע למקום השביעי אך באירופה השיר זכה להצלחה פחותה כאשר הגיע למקום ה-29 בלבד במצעד האירופאי. את הקליפ לשיר ביים פיטר ברג והוא מציג את הקליפ מנקודת מבט של מאחוריי הקלעים בו רואים את אגילרה מצלמת את הקליפ כביכול על גביי מסך ירוק. באמצעות הציוד באולפן היא יוצרת דמויות בדיונות לקליפ. על מנת לקדם את השיר הופיעה איתו אגילרה בטקס פרסי ה-VMA ובנוסף גם בטקס פרסי ה-AMA של אותה שנה. מידע על הסינגל "Keeps Gettin' Better" באתר מיוזיק בריינז מידע על היצירה "Keeps Gettin' Better" באתר Discogs סרטון השיר "Keeps Gettin' Better" באתר יוטיוב Christina Aguilera - Keeps Gettin' Better, Discogs (באנגלית)
מאמא בינתא סאנה

מאמא בינתא סאנה (נולדה ב-3 בפברואר 2000) היא שחקנית סנגלית. היא מוכרת בשל גילום דמותה של אדה בדרמה הרומנטית העל-טבעית בסרט "אטלנטיק (אנ')". סאנה גדלה בשכונה תיארו שבדקר, בירת סנגל. היא לא קיבלה חינוך סדיר בבית ספר ועבדה כעוזרת לחייט. סאנה לא שיחקה באף סרט לפני שנבחרה לתפקיד הראשי בסרט "אטלנטיק", כאשר הבמאית מתי דיופ (אנ') במקרה הסתובבה בתיארו, שכונת מגוריה, ובחרה ללהק את סאנה לסרט הראשון שלה. בסרט סאנה גילמה את התפקיד הראשי של אדה, שאבודה בים בספינה מלאה בגברים צעירים, כולל המאהב שלה. סאנה גילתה שהיא הרגישה מאוד מחוברת לדמות, ובחלק מהסצנות הרגישה שאיברהימה טראור, ששיחק מולה, דיבר ישירות אליה ולא כדמות בסרט. הסרט אטלנטיק, בכיכוב סאנה, צולם ברחובות דקר עיר הולדתה. הוא זכה לביקורות טובות והוקרן בכמה פסטיבלי סרטים, כולל פסטיבל הקולנוע בקאן בשנת 2019. בפסטיבל הקולנוע בקאן, הסרט זכה בפרס גרנד פרי. בשל תפקידה בסרט, סאנה מונתה לפרס השחקנית המבטיחה ביותר בפרס סזאר ובפרס לומייר, ולפרס הביצוע הפורץ ויוצא הדופן בפרסי Black Reel. אטלנטיק (אנ') (2019) מאמא בינתא סאנה, במסד הנתונים הקולנועיים IMDb (באנגלית) Harding, Michael-Oliver (26 בנובמבר 2019). "Meet the cast of Atlantics, Mati Diop's ghostly love story". Dazed. נבדק ב-24 באוקטובר 2020. {{cite web}}: (עזרה) Sotinel, Thomas (2 באוקטובר 2019). "Mama Sané, la princesse de Thiaroye qui illumine le film « Atlantique »" [Mama Sané, the princess of Thiaroye who lights up the film "Atlantic"]. Le Monde (בצרפתית). נבדק ב-24 באוקטובר 2020. {{cite web}}: (עזרה) Qureshi, Bilal (29 בנובמבר 2019). "'Atlantics' Is A Haunting Refugee Story — Of The Women Left Behind In Senegal". Northwest Public Radio. נבדק ב-24 באוקטובר 2020. {{cite web}}: (עזרה) "'Atlantics' director's touch of the supernatural is just reality for many Senegalese". Los Angeles Times. 27 בדצמבר 2019. נבדק ב-24 באוקטובר 2020. {{cite web}}: (עזרה) "Cannes: à Dakar, la joie de la jeune héroïne d'«Atlantique», Grand Prix 2019" [Cannes: in Dakar, the joy of the young heroine of "Atlantic", Grand Prix 2019] (בצרפתית). Radio France Internationale. 26 במאי 2019. נבדק ב-24 באוקטובר 2020. {{cite web}}: (עזרה) Glynn, Paul (14 במאי 2019). "Cannes Film Festival 2019: Nine films to look out for". BBC News. נבדק ב-3 בנובמבר 2021. {{cite web}}: (עזרה) "45th Cesar Awards (French Academy) (2020) - Films from 2019". Film Affinity. נבדק ב-3 בנובמבר 2021. {{cite web}}: (עזרה) Goodfellow, Melanie (3 בדצמבר 2019). "'Les Misérables' leads nominations in France's Lumière awards". Screen Daily. Screen International. נבדק ב-3 בנובמבר 2021. {{cite web}}: (עזרה) Neglia, Matt (11 בדצמבר 2019). "The 2019 Black Reel Awards (BRAs) Nominations". Next Best Picture. נבדק ב-3 בנובמבר 2021. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאמא בינתא סאנה".
אמנת עוקייר (1922)

אמנת עוקייר הייתה אמנה שנחתמה בעוקייר (אנ') ב-2 בדצמבר 1922 שהגדיר את הגבולות בין עיראק המנדטורית, סולטנות נג'ד ושייח'ות כווית. האמנה נחתמה לאחר גירוש בדואים מסולטנות נג'ד על ידי אבן סעוד. הנציב העליון הבריטי של מסופוטמיה, פרסי קוקס (אנ'), נפגש עם אבן סעוד ועם הסוכן הפוליטי הבריטי לכווית, מייג'ור ג'ון מור. באמנה נכללו האזור הנייטרלי בין עיראק וערב הסעודית והאזור הנייטרלי בין כווית וערב הסעודית. הבריטים לא אפשרו לשייח'ות כווית להשתתף במשא ומתן על הגבולות. לפיכך, שייח'ות כווית איבדה למעלה משני שלישים מהשטח שהיה בבעלותה, מה שהביא להתעצמות ההתנגדות לאימפריה הבריטית בכווית. גבול עיראק – ערב הסעודית יחסי עיראק – ערב הסעודית גבול כווית – ערב הסעודית יחסי כווית – ערב הסעודית Lauterpacht, E.; Greenwood, C. J.; Weller, Marc (1991-06-01). "1.6 The determination of boundaries between Iraq, Kuwait and Saudi Arabia (Najd)". The Kuwait Crisis: Basic Documents. Cambridge University Press. pp. 45–49. ISBN 978-0-521-46308-9. Agreement concerning the boundary between Nejd and Kuwait United Nations Treaty Series, Vol 1750, Registration Number II-1083 Map of boundaries determined by Uqair Protocol (ארכיון) Imposition of Uqair Protocol (ארכיון) Mary Ann Tétreault (1995). The Kuwait Petroleum Corporation and the Economics of the New World Order. pp. 2–3. ארכיון מ-2021-10-20. נבדק ב-2021-11-03. ערך זה הוא קצרמר בנושא אמנות והסכמים ובנושא המזרח התיכון. אתם מוזמנים לתרום לוויקיפדיה ולהרחיב אותו.
נחש הקשת

נחש הקשת (אנגלית: Rainbow Serpent), הוא שם שנתנו אתנוגרפים ואתנולוגים מודרניים לדמויות מיתיות במיתולוגיות של הילידים אבוריג'ינים באוסטרליה. לדמויות נחש קשת יש שמות מקוריים שונים ותפקידים שונים אצל עמי ילידים שונים, אך הן בדרך-כלל מתוארות כאל, לעיתים האל הבורא, בדמות נחש או דג, החי בבורות מים, וכאשר הוא עובר מבור אחד למשנהו הוא נראה בדמות הקשת בענן. נראה כי הראשון שהשתמש במונח באנגלית, וייתכן שטבע אותו, היה האנתרופולוג הבריטי אלפרד רדקליף-בראון. מינים שונים של בעלי-חיים, בעיקר נחשים, באזורים שונים של אוסטרליה, הוצעו כהשראה לדמות המיתית, למשל פיתון אונפלי ופיתון מים חום. כמו כן הוצע מין של נחש נכחד, הוונאמבי. בארץ ארנהם בטריטוריה הצפונית, ציורי סלע של נחש הקשת מתוארכים לתקופה של 4,000 עד 6,000 שנה לפני זמננו ולפיכך תוארו כ"דת העתיקה בעולם". ארכאולוגים שיערו שראשית הופעתם קשורה להצפת אזורי החוף באוסטרליה בראשית ההולוקן. פסטיבל נחש הקשת (Rainbow Serpent Festival) הוא פסטיבל שנתי של מוזיקה, אמנויות ותרבות במדינת ויקטוריה בדרום-מזרח אוסטרליה. האחיות וואווילאק (Wawalag) הן שתי דמויות בוראות במיתולוגיה של אנשי היונגור (Yunggor) בארץ ארנהם. מסופר כי דם הווסת (או בגרסה חלופית של הסיפור, דם הלידה) של אחת מהן זיהם בור מים שבו חי יורלונגור, שמו המקומי של נחש הקשת. יורלונגור זעם על כך והוריד מבול אשר שטף את הארץ ובלע את האחיות ואת בניהן התינוקות. לאחר מכן הפך יורלונגור לקשת בענן, ירד לאדמה והקיא את האחיות ואת בניהן כשהם בחיים. סיפור זה שימש כבסיס לטקסי בגרות אצל בני היונגור. מדיה וקבצים בנושא נחש הקשת בוויקישיתוף Taçon, P. S., Wilson, M., & Chippindale, C. (1996). Birth of the Rainbow Serpent in Arnhem Land rock art and oral history. Archaeology in Oceania, 31(3), 103-124. Leeming, David. Wawilak sisters, in The Oxford companion to world mythology. Oxford University Press, 2005.
Fuck, I'm Lonely

"Fuck, I'm Lonely" (יצא גם בגרסה מצונזרת בשם Lonely‏ ובשם ****, i'm lonely) הוא סינגל של הזמר האמריקאי, לאוב, בשיתוף פעולה עם הזמרת האנגלית, אן-מארי, שיצא, על ידי חברת התקליטים AWAL, ב-1 באוגוסט 2019, לצד הטריילר לעונה השלישית של סדרת הנוער 13 סיבות, שנמצא בפסקול של הסדרה. השיר נכלל גם באלבום הבכורה של לאוב, How I'm Feeling‏. נכון לנובמבר 2021, השיר הושמע למעלה מ-405 מיליון פעמים בספוטיפיי. הווידאו קליפ של הסינגל יצא לראשונה בערוץ היוטיוב של לאוב ב-22 באוגוסט 2019. נכון לנובמבר 2021, הווידאו קליפ נצפה למעלה מ-44 מיליון פעמים. המגזין Clash אמר כי השיר "כנה באכזריות אבל מדבק במיוחד" והרחיב כי ללאוב יש את "היכולת לגרום לרגשות העגומים ביותר להיראות יפים", כמו כן "דיכוטומיה עקבית שעוברת בעבודתו". המגזין i-D אמר שהשיר "גם קליט בצורה מסוכנת וגם די עצובה כשחושבים על זה", ותיאר את השיר כ-"מאלץ אותך להתעורר בארבע לפנות בוקר, ביום ראשון בבוקר, כשאתה נמס לתוך הספה באפטר פארטי" . ה-MTV כתב שהשיר הוא "מבחינה קולית ותמטית, [...] בדיוק בקנה אחד עם שאר הסינגלים האחרונים של לאוב [...] על שילוב מוזר של סינתיסייזרים, הוא ואן-מארי חושבים על האקסים שלהם ומתפלשים בבדידותם". מידע על הסינגל "Fuck, I'm Lonely" באתר מיוזיק בריינז סרטון השיר "Fuck, I'm Lonely" באתר יוטיוב "lonely (feat. Anne-Marie) [from '13 Reasons Why: Season 3'] – Single by Lauv". Apple Music. ארכיון מ-2019-08-01. נבדק ב-2 באוגוסט 2019. {{cite web}}: (עזרה) Lauv - ****, i'm lonely (with Anne-Marie) [Official Video], ארכיון מ-2021-08-30, נבדק ב-2021-11-03 Roth, Madeline (1 באוגוסט 2019). "Lauv And Anne-Marie Are Lonely As Fuck On New 13 Reasons Why Song". MTV. ארכיון מ-2019-12-27. נבדק ב-2 באוגוסט 2019. {{cite web}}: (עזרה) "Lauv has teamed up with Anne-Marie for his new pop bop, 'fuck, i'm lonely'". Dork. 1 באוגוסט 2019. ארכיון מ-2020-11-25. נבדק ב-2 באוגוסט 2019. {{cite web}}: (עזרה) fuck, i'm lonely (with Anne-Marie), 2020-03-06, ארכיון מ-2021-10-07, נבדק ב-2021-11-03 Murray, Robin (1 באוגוסט 2019). "Lauv Teams Up With Anne-Marie For 'fuck, i'm lonely'". Clash. ארכיון מ-2019-08-01. נבדק ב-2 באוגוסט 2019. {{cite web}}: (עזרה) Greenwood, Douglas (2 באוגוסט 2019). "lauv is lonely and really needs a hug". i-D. ארכיון מ-2021-01-17. נבדק ב-2 באוגוסט 2019. {{cite web}}: (עזרה)
הרמן סטרליגוב

הרמן לבוביץ' סטרליגוב (ברוסית: Герман Львович Стерлигов; נולד ב-18 באוקטובר 1966) הוא איש עסקים רוסי, מהמיליונרים הראשונים של רוסיה. סטרליגוב ב-1990 היה אחד ממייסדי בורסת הסחורות הראשונה ברוסיה - "אליסה". היה מועמד בבחירות לראשות עיריית מוסקבה (2003). בבחירות 2004, רץ לנשיאות הפדרציה הרוסית אך לא עבר את תהליך הרישום. בשנת 2004 עזב את עסקיו ויחד עם משפחתו עבר ממוסקבה לאחד מהיישובים במחוז מוסקבה, שם הקצתה ממשלת מחוז מוסקבה 37 דונם של אדמה וסטרליגוב התחיל לעסוק בחקלאות. מאז 2008, ארגן פרויקט צדקה בשם "סלובודה". סטרליגוב מחשיב את עצמו נוצרי אורתודוקסי. מדיה וקבצים בנושא הרמן סטרליגוב בוויקישיתוף אתר האינטרנט הרשמי של הרמן סטרליגוב (ברוסית) הרמן סטרליגוב, ביישום טלגרם הרמן סטרליגוב, ברשת החברתית VK הרמן סטרליגוב, סרטונים בערוץ היוטיוב http://news.bbc.co.uk/2/hi/europe/5148132.stm https://www.dw.com/en/selling-bread-with-homophobia-in-russia/a-39171669 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Okay (שיר)

"Okay" (לעיתים מסוגנן כ-okay) הוא שיר של הלהקה האמריקאית, LANY, והזמרת האמריקאית, ג'וליה מייקלס, שיצא, על ידי חברות התקליטים Side Street Entertainment ופולידור רקורדס, ב-23 באפריל 2019. נכון לאפריל 2024, השיר הושמע למעלה מ-57 מיליון פעמים בספוטיפיי. בריאיון עיתונאי לזיין לואו מ-Beats 1, מייקלס אמרה כי: "זה היה יום די אינטנסיבי. מבחינה רגשית, שנינו עברנו הרבה... וזו הייתה הפעם הראשונה שבאמת נפגשנו. אז כשיש לך את הזמן הזה ביחד, ואז אתה כמו, 'אוקיי, בוא נשפוך הכל על השולחן' זה יכול להיות קצת כבד. הייתה נקודה שבה [פול] הביט בי, רציני מאוד, ואמר, 'אני אהיה בסדר, נכון?' ואני הייתי כמו, 'אוף, אנחנו חייבים לכתוב את זה'". הווידאו קליפ של השיר יצא לראשונה בערוץ היוטיוב של הלהקה ב-23 במאי 2019. בווידאו קליפ, מייקלס וסולן LANY, פול קליין, מסתובבים על חוף הים של סנטה מוניקה בנפרד. שניהם מסיימים מחליקים ברולר דרבי, מתחת לכדור דיסקו ענק. נכון לנובמבר 2021, הווידאו קליפ נצפה למעלה מ-7 מיליון פעמים. מדלין רוט, מ-MTV, אמרה כי: "הדרך שבה [מייקל] וקליין חוזרים על המילים המרכזיות של השיר - "I'm gonna be okay / Right?" - הופכת אותו להצהרה הצהרתית וגם לשאילתה מודעת לעצמה". בנוסף, היא אמרה כי: "הקולות שלהם שזורים זה בזה, ושוברים את הנוסחה המסורתית של שיתוף פעולה שבו אמנים מתחלפים בתורות בפסוקים". ראניה אנטיפוס, מבילבורד, אמרה כי: "זה כל כך נפוץ להרגיש כל כך נמוך אחרי שברון לב כי אתה מתחיל לתהות אם אי פעם יהיה בסדר שוב. זו השאלה שבה מתמודדים LANY וג'וליה מייקלס בשיתוף הפעולה החדש שלהם. הלחן קליט וקליל באופן מפתיע לנושא כה כבד, אבל הקצב הקצבי מוסיף לתחושה של, כן, אולי אני אהיה בסדר בתוך החושך." מייק ואס, מ-Idolator, כינה את השיר "פנינה נוספת" עבור מייקלס. מידע על הסינגל "Okay" באתר מיוזיק בריינז מידע על היצירה "Okay" באתר Discogs מילות השיר "Okay" באתר Genius סרטון השיר "Okay" באתר יוטיוב okay, 2019-04-23, ארכיון מ-2021-04-17, נבדק ב-2021-11-03 "Hear LANY, Julia Michaels' New Breakup Song 'Okay'". Rolling Stone. 23 באפריל 2019. ארכיון מ-2020-11-29. נבדק ב-28 באוגוסט 2019. {{cite web}}: (עזרה) "LANY, Julia Michaels Let Their Feelings Out at the Roller Rink in 'Okay' Video". Rolling Stone. 24 במאי 2019. ארכיון מ-2021-08-21. נבדק ב-28 באוגוסט 2019. {{cite web}}: (עזרה) "LANY, Julia Michaels – okay". 24 במאי 2019. ארכיון מ-2021-09-27. נבדק ב-28 באוגוסט 2019. {{cite web}}: (עזרה) "LANY and Julia Michaels Tell Us How They Turned Heartbreak Into a 'Breezy Bop' with 'Okay'". MTV. 23 באפריל 2019. ארכיון מ-2020-02-21. נבדק ב-28 באוגוסט 2019. {{cite web}}: (עזרה) "LANY & Julia Michaels Hope They'll Get Through Heartbreak in 'Okay': Listen". Billboard. 24 באפריל 2019. ארכיון מ-2020-05-05. נבדק ב-28 באוגוסט 2019. {{cite web}}: (עזרה) "Another Gem: Julia Michaels Teams Up With LANY For 'okay'". Idolator. 23 במאי 2019. ארכיון מ-2021-11-03. נבדק ב-28 באוגוסט 2019. {{cite web}}: (עזרה) "Okay – Single by LANY & Julia Michaels". Apple Music. ארכיון מ-2020-12-11. נבדק ב-28 באוגוסט 2019. {{cite web}}: (עזרה)
טל שמיים

טל שמיים היא מערכת לגילוי והתרעה מסוג בלון תצפית, שצפויה להיות אחד הנדבכים במערך ההגנה האווירית של ישראל. המערכת מורכבת בתוך "בועה" ייעודית בחלקו התחתון של בלון אווירודינמי, עגון בכבל למתקן קרקעי, המרחף בגובה רב, ומסייעת למערך הבקרה של חיל האוויר לגבש תמונה מדויקת ורחבה של המרחב האווירי של ישראל וסביבתה — בין היתר בטווחים רחוקים ובגבהים נמוכים יחסית, שבהם פועלים טילי שיוט וכלי טיס בלתי מאוישים. היא פועלת מאתר ייעודי בצפון ישראל, שהקים אגף ההנדסה והבינוי במשרד הביטחון. המערכת, אחת הגדולות מסוגה בעולם, פותחה במסגרת תוכנית משותפת למינהלת חומה במפא"ת ולסוכנות האמריקנית להגנה מפני טילים (MDA). התשתית האווירית של המערכת פותחה בחברת TCOM האמריקנית, ונושאת עליה מערכת מכ"ם שפותחה בחברת אלתא. הליך הפיתוח נמשך כמה שנים, והמערכת נחשפה עם תחילת פריסתה, בנובמבר 2021. ב-23 במרץ 2022 התקיים טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר. הטקס התקיים במעמד מפקד חיל האוויר, אלוף עמיקם נורקין, ראש מפא"ת במשרד הביטחון, תא"ל (מיל') ד"ר דני גולד, ראש הסוכנות האמריקאית להגנה מטילים (MDA) אדמירל ג'ון היל, ראש מנהלת "חומה" במפא"ת משה פתאל ומפקד מערך הבקרה ופיקוח הטיסה, אל"ם א'. במאי 2023 נחשף שהמערכת ניזוקה ממזג אוויר סוער מספר חודשים קודם לכן ויצאה מכלל שימוש. במהלך מלחמת חרבות ברזל תוקן הבלון בסיוע אמריקאי, ובינואר 2024 הועלה שוב לאוויר, אך הבלון עדיין לא הוגדר כמבצעי. במרץ 2024 דווח שאזרבייג'ן מתכוונת לרכוש מערכת "טל שמיים" מישראל. ב-16 במאי 2024 הצליח חזבאללה לפגוע במערכת באמצעות כטב"ם ששוגר מלבנון. ב-28 באוגוסט 2024 פורסם שבצה"ל שוקלים לבטל לחלוטין את הפרויקט לאחר שנפגע מארגון הטרור חזבאללה. טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר. מפקד חיל האוויר, אלוף עמיקם נורקין וראש הסוכנות האמריקאית להגנה מטילים (MDA) אדמירל ג'ון היל בטקס. מפקד חיל האוויר, אלוף עמיקם נורקין, ראש מפא"ת במשרד הביטחון, תא"ל (מיל') ד"ר דניאל גולד וראש הסוכנות האמריקאית להגנה מטילים (MDA) אדמירל ג'ון היל בטקס. EL/M-2083 יואב זיתון, בלון ענק לגילוי "איומים מתקדמים": מערכת ההגנה שתוצב בצפון הארץ, באתר ynet, 3 בנובמבר 2021 אתמול (ג') התקיים טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר, באתר חיל האוויר הישראלי, 23 במרץ 2022 אתר האינטרנט הרשמי של TCOM אתמול (ג') התקיים טקס מסירת מערכת ההתרעה האווירית "טל שמיים" ממנהלת "חומה" במפא"ת שבמשרד הביטחון לחיל-האוויר, באתר חיל האוויר הישראלי, 23 במרץ 2022 רועי שרון, חשיפה: המערכת שאמורה להתריע ממל"טים איראניים מושבתת, באתר כאן – תאגיד השידור הישראלי, 24 במאי 2023 יואב זיתון, תיעוד: בלון הגילוי הענק שיכול להתריע על איומים מאיראן – עלה לאוויר בצפון, באתר ynet, 6 בינואר 2024 דין שמואל אלמס, ‏דיווח: רכש ביטחוני דרמטי של אזרבייג'ן מישראל, באתר גלובס, 9 במרץ 2024 יואב זיתון, כטב"ם חיזבאללה פגע באתר בלון התצפית הגדול של חיל האוויר | זו הייתה תגובת צה"ל, באתר ynet, 16 במאי 2024 לילך שובל, לאחר שנפגעה מכטב"ם חיזבאללה: בצה"ל שוקלים להשבית את מערכת "טל שמיים", באתר ישראל היום, 28 באוגוסט 2024 ערך זה הוא קצרמר בנושא צה"ל ובנושא חיל האוויר הישראלי. אתם מוזמנים לתרום לוויקיפדיה ולהרחיב אותו.